Source: https://baschet.ro/liga-nationala-de-baschet-feminin/stiri/csm-sibiu-nu-mai-participa-in-lnbf-si-risca-si-o-amenda
Timestamp: 2020-02-19 17:02:05+00:00

Document:
CSM Sibiu nu mai participă în LNBF și riscă și o amendă - Baschet.ro | Totul despre Baschet
CSM Sibiu nu mai participă în LNBF și riscă și o amendă
Sibiul nu va reveni în prima ligă de baschet feminin după 12 ani, așa cum părea când s-a anunțat programul următoarei ediții de campionat. CSM Sibiu s-a înscris și echipa a fost luată în calcul pentru stabilirea programului, dar astăzi cluburile au fost anunțate că seria Vest va porni doar cu 6 echipe și se va reface programul. Regulamentul prevede o amendă pentru echipele care se retrag înainte de începerea campionatului.
Liga Națională de Baschet Feminin pierde o echipă și rămâne cu 13. Cu o lună înainte de data prevăzută pentru startul campionatului, federația a înștiințat cluburile că CSM Sibiu se retrage din campionat. În aceste condiții programul grupei Vest va fi refăcut și meciurile vor începe cu o săptămână mai târziu. Vom reveni cu noul program. Dacă în grupa cealaltă va fi un număr diferit de echipe (7 momentan) decât cele 6 din Vest, atunci în a doua fază a campionatului se va porni de la 0.
Presa locală din Sibiu anunța săptămâna trecută că CSM-ul se va baza pe scheletul echipei medaliate cu bronz la U18, junioarelor urmând să li se alăture Alexandra Uiuiu și surorile Geleriu. CSM Sibiu a fost validată de către Consiliul Director al FRB printre echipele participante în următoarea ediție a LNBF și a intrat în tragerea la sorți a programului. Sibiencele urmau să joace în prima etapă acasă cu CSM Satu Mare, iar în cupă cu Olimpia CSU Brașov.
Dar CSM Sibiu s-a retras, astfel că în orașul de pe Cibin nu va fi din nou o echipă feminină de primă ligă după 12 ani. Conform regulilor votate de Consiliul Director de săptămâna trecută, la retragerea înainte de începerea competiției apare amendă 5.000 euro + se pierde taxa de participare.
Citeste ultimele stiri despre CSM Sibiu

References: CSM 
 CSM 
 CSM 
 CSM 
 CSM 
 CSM 
 CSM